
Na temelju čl. 26. st. 2. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23 i 22/26) dalje u tekstu Zakon o predškolskom odgoju i obrazovanju ili Zakon) i čl. 29. Statuta Dječjeg vrtića Proložac (KLASA: 601-01/24-02/1; URBROJ: 2181-43-1-24-1) od 16. rujna 2024., dalje u tekstu Statut), Upravno vijeće Dječjeg vrtića Proložac na 38. sjednici održanoj dana 3.rujna 2026. godine

ODLUKU
o raspisivanju/objavi natječaja


Raspisuje se natječaj za radno mjesto:

- LOGOPED (M/Ž)
- JEDAN (1) IZVRŠITELJ (M/Ž) – na određeno, nepuno radno vrijeme (20 sati tjedno); do povratka radnice na rad

- UVJETI: : Kandidati moraju ispunjavati uvjete za predmetno radno mjesto sukladno članku 24. i 25. Zakonu o predškolskom odgoju i obrazovanju (NN 10/97., 107/07., 94/13, 98/19, 57/22 i 101/23), Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN 1145/2024) i Pravilniku o unutarnjem ustrojstvu i načinu rada Dječjeg vrtić Proložac. 
Na natječaj se mogu prijaviti osobe oba spola koje ispunjavaju propisane uvjete.
Prijava na natječaj (molba) treba biti vlastoručno potpisana, sadržavati naznaku radnog mjesta i vrstu radnog odnosa za koje se prijavljuje te sljedeće papire u preslici:
1. Životopis
2. Dokaz o stečenoj stručnoj spremi 
3. Dokaz o državljanstvu
4. Potvrdu/ elektronički zapis Hrvatskog zavoda za mirovinsko osiguranje o radnopravnom statusu, evidentiranom u bazi podataka HZMO, ne starije od 30 dana od objave natječaja (radno iskustvo nije uvjet zaposlenja)
5. Potvrda nadležnog suda da se protiv kandidata ne vodi kazneni postupak (čl.25. st.2.; ne starije od 30 dana od objave natječaja
6. Potvrda nadležnog suda da se protiv kandidata ne vodi prekršajni postupak  (čl.25.
st.4.; ne starije od 30 dana od objave natječaja)
7. Potvrda Hrvatskog zavoda za socijalni rad (prema mjestu stanovanja) da kandidatu/kinji nisu izrečene zaštitne mjere iz  čl.25. st.10. Zakona o predškolskom odgoju i obrazovanju ne starije od 30 dana od objave natječaja
8.  Liječnička potvrda o zdravstvenoj sposobnosti za obavljanje poslova radnog mjesta 
 (liječnik opće prakse)

Kandidati su u prijavi dužni navesti osobne podatke (ime prezime, adresu stanovanja, broj telefona, odnosno mobitela, e-mail adresu) te naziv radnog mjesta za koje se podnosi prijava
Priloge, odnosno isprave, kandidati dostavljaju u neovjerenoj preslici uz obvezu predočenja izvornika na zahtjev. Kandidati su dužni priložiti dokaz o promjenama prezimena/imena ukoliko je došlo do promjene u odnosu na priloženu dokumentaciju.  
Kandidat koji stekao inozemnu obrazovnu kvalifikaciju dužan je je u prijavi na natječaj priložiti rješenje nadležne institucije o priznavanju inozemne stručne kvalifikacije u skladu sa Zakonom o priznavanju i vrednovanju inozemnih obrazovnih kvalifikacija (NN 69/22), rješenje Ministarstva znanosti i obrazovanja o priznavanju inozemne stručne kvalifikacije za obavljanje regulirane profesije.
Kandidati koji  mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji (NN 121/17,98/19 i 84/21),članku 48.f Zakona o zaštiti vojnih i civilnih invalida rata (NN 33/92,77/92,27/93,58/93,2/94,76/94,108/95,108/96,82/01,103/03,148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13 , 152 / 14 , 39/18 i 32/20) dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima.
Kandidati koji se pozivaju na pravo prednosti pri zapošljavanju temeljem Zakona o pravima hrvatskih branitelja iz Domovinskog rata i članova njihovih obitelji (NN 121/17,98/19 i 84/21) dužni su, pored dokaza o ispunjavanju traženih uvjeta, dostaviti sve potrebne dokaze iz članka 103. navedenog Zakona. Dokazi potrebni za ostvarivanje prava prednosti pri zapošljavanju dostupni su na web stranici Ministarstva hrvatskih branitelja https://branitelji.gov.hr/zaposljavanje-843/843
Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na natječaj dužni su osim dokaza o ispunjavanju traženih uvjeta, priložiti rješenje ili potvrdu o priznatom statusu iz kojeg je vidljivo spomenuto pravo,  izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).
Kandidati koji se pozivaju na pravo prednosti  pri zapošljavanju u skladu s člankom 48. Zakona o civilnim stradalnicima  iz Domovinskog rata (NN 84/21) uz prijavu na natječaj dužni su osim dokaza o ispunjavanju  traženih uvjeta  priložiti i dokaze propisane  čl.49.st.1.Zakona o civilnim stradalnicima iz Domovinskog rata, a koji su objavljeni na web stranici Ministarstva hrvatskih branitelja https://branitelji.gov.hr/zaposljavanje-843/843

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13,152/14,39/18 i 32/20) uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Sukladno odredbama Uredbe(EU)2016/679 Europskog parlamenta i Vijeća od 27.travnja 2016.godine o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Urednom prijavom  smatra se prijava  koja sadrži sve podatke i priloge navedene u natječaju.
Nepotpune, nepravodobne i prijave dostavljene elektronskom poštom  neće se razmatrati. 
Na natječaj se mogu prijaviti osobe oba spola sukladno čl.13 Zakona o ravnopravnosti spolova.
Rok za podnošenje prijava na natječaj iznosi osam (8) dana od dana objave natječaja.

Način podnošenja prijava:
Prijave na natječaj s popratnom dokumentacijom dostavljaju se osobno ili poštom na adresu: 
Dječji vrtić Proložac, Trg dr. Franje Tuđmana 1, 21264 Donji Proložac (u sklopu trgovačkog centra Supernova). 
Na prijavi mora biti naznačeno: "Natječaj za logopeda/inju; određeno, nepuno radno vrijeme (20 sati tjedno), do povratka radnice na rad.“ 
Napomena: U slučaju slanja prijave na natječaj preporučenom pošiljkom, dan predaje pošti smatra se danom predaje prijave Vrtiću, dok se u slučaju obične pošiljke dostava prijave smatra obavljenom danom zaprimanja iste na adresi Vrtića.
O rezultatima natječaja kandidati će biti obaviješteni u roku 8 dana od dana donošenja odluke o izboru na web – stranici vrtića https://www.dv-prolozac.hr/ 
Natječaj je objavljen na mrežnoj stranici i oglasnim pločama Hrvatskog zavoda za zapošljavanje te web stranici i oglasnoj ploči Dječjeg vrtića Proložac 
Rok za podnošenje prijava na natječaj traje od 8. rujna 2026. godine do 18. rujna 2026. godine.
DJEČJI VRTIĆ PROLOŽAC
PREDSJEDNIK UPRAVNOG VIJEĆA: Monika Pavlović Grabovac

